Békés megyei éves fogathajtás beszámoló

A 2023-es évi CAN-C verseny szezon Orosházán kezdődött! Későbbiekben Füzesgyarmat, Újkígyóson, Gádoros, Dobozon, Eleken, Körösnagyharsányban, Kondoroson, Orosházán, Ókígyoson, Sarkadon, Csorváson, Mezőhegyeysen és Kondroson kerültek megrendezésre. Sarkadon tartottuk meg a Gyeraj Mihály emlékére kiírt megyei döntőket. A póni kettesfogatoknál  Németh Zsolt Ervin nyert második Krizsán Balázs harmadik Csíki Zoltán lett. Egyesfogatoknál Makoviczki Fanni nyert második Szikora Tamás, Szöllősiné Bújdosó Klára harmadik helyen végzett. Kettesfogatoknál Bíró Norbert nyert második Tóth Attila harmadik pedig Ifj. Héjas Gyula lett. Az országos póni kettesfogat döntőt Kondoroson rendezték ahol Krizsán Balázs volt a legeredményesebb versenyző 9. helyen végzett.  csapatban nagy küzdelem árán, a hatodik helyen végeztek (Krizsán Balázs, Lénárt Sándor, Németh Zsolt Ervin) gratulálunk. Szintén Kondoroson került megrendezésre a nagy ló egyesfogatok országos bajnoksága is, ahol a legeredményesebb Makovizcki Fanni lett 8. helyezést érte el, csapatban 4. helyet szerezték meg (Makoviczki Fanni, Fülöp Adrien, Szikora Tamás) gratulálunk. Nagy ló kettesfogatok számára Tápiószentmártonban rendezték meg az országos döntőt, ahol Tóth Attila 8. helyen, Ifj.Héjas Gyula 34., Botás Jakab 46. helyen végzett, megyénk a nyolcadik helyig tudta felküzdeni magát, gratulálunk. Megyénket egész évben képviselte CAI versenyeken Pap János, aki Európa bajnokságon is tudott indulni négyesfogatával, Sipos Zoltán, Sánta István  kettes fogattal versenyzett. Szép számmal részt vettek megyei hajtóink CAN-B kategóriás versenyeken Varga Szendrő, Makoviczki Zoltán, és Makoviczki Richárd, aki az országos bajnokságban 1. helyen végzett. Az évet a már megszokott Sióréti fedeles verseny zárta.  Szeretnénk megköszönni azon versenyzőknek, akik az országos versenyeken öregbítették megyénk hírnevét, továbbá a versenyrendezőknek és segítőknek. Sikeres téli felkészülést és eredményben gazdag 2024-es versenyszezont kívánunk.

Demkó Zsolt